Gastrophryne carolinensis

Gastrophryne carolinensis — Quyruqsuzlar heyvan dəstəsinin Microhylidae fəsiləsinə aid qurbağa növü.
 Ümumi məlumat 
Gastrophryne carolinensis hal-hazırda heç bir yarımnöv tanınmır. O, ABŞ-də yaşayan üç mikrohylid növündən biridir.

Gastrophryne carolinensis nisbətən kiçikdir, maksimum uzunluğu 53 mm təşkil edir. Oval şəkilli bədənə və iti buruna malik dar bir başı var. Başlarının arxa tərəfində gözlərini örtə bilən bir dəri qatı var. Rəngləri qəhvəyi və bozdan yaşıla qədər dəyişir, tez-tez qara və ağ ləkələrlə örtülüdür. Adətən bədənin hər iki tərəfində tünd qəhvəyi bir zolaq görünür. Gastrophryne carolinensis qurbağaları Microhylidae fəsiləsinin üzvləri üçün xarakterik olan damcı şəkilli bədənə malikdir. Bədən quruluşunda qulaq pərdəsi olmasa da, subqulyar səs kisəsi aydın görünür. Ayaq barmaqları uzun və pərdəsizdir.Anonymous, "Gastrophryne Carolinensis, Illinois Natural History Survey"  , Illinois Natural History Survey – University of Illinois, 28 Oct. 2008

Qurbağanın rəngi fəaliyyətlərindən və mühitindən asılı olaraq dəyişə bilər. Yan tərəflərinin rəngi ümumiyyətlə solğundur, lakin beli tünd və genişdir, üzərində müxtəlif açıq və ya tünd ləkələr, xallar və ya yamalar var. Qarın hissəsi ümumiyyətlə yüksək dərəcədə ləkəlidir, lakin qarın tərəfi demək olar ki, açıq rəngdədir və ya işarəsizdir. Böyük Düzənliklərdə yaşayan Gastrophryne carolinensislərin qarın tərəfi ümumiyyətlə işarəsizdir, şərq qurbağalarının isə qarın tərəfi güclü şəkildə rənglənmişdir. 

Gastrophryne carolinensisin cinsi xarakterik cinsi dimorfizm ilə asanlıqla müəyyən edilə bilər. Erkəklərin boğaz nahiyəsinin rəngi tünd və yüksək dərəcədə rənglidir, dişilərin boğazı isə daha açıq rəngdədir.

Gastrophryne carolinensis 550 m yüksəkliyə qədər olan ərazilərdə tapıla bilər. Onlar ümumiyyətlə Blue Ridge dağları və Apalaç dağlarının əksər hissəsindən yoxdurlar. Gastrophyryne carolinensis ABŞ-ə endemik olan Microhylidae fəsiləsinə aid üç növdən yalnız biridir.
 İstinadlar 

 Xarici keçidlər 

 University of Texas College of Natural Sciences and the Texas Memorial Museum
 USGS National Wetlands Research Center

Kateqoriya:Əlifba sırasına görə heyvanlar
Kateqoriya:Qırmızı kitaba görə az qayğı tələb edən növlər
Kateqoriya:Təhlükədə olmayan növlər